Rīgā, 2024.gada 24.maijā

Salienas vidusskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Salienas vidusskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem” un “Iekļaujoša vide”, kvalitātes vērtējuma līmenis ir “labi”, bet “Kvalitatīvas mācības” - “jāpilnveido”, savukārt direktores darbs kvalitātes jomā “Laba pārvaldība” kopumā tiek vērtēts ar kvalitātes vērtējuma līmeni “labi” [[1]](#footnote-1), kas nozīmē, ka skolā mērķtiecīgi tiek īstenotas nepieciešamās pārmaiņas:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Jāpilnveido** |
| **Iekļaujoša vide** | **Labi** |
| **Laba pārvaldība** | **Labi** |

1. Salienas vidusskolā efektīvi tiek veicināta piederības un kopienas sajūta, ko apliecina skolas aktīvā darbība Augšdaugavas novada un Salienas pagasta kultūras un sabiedriskajā dzīvē. Skolēniem tiek nodrošinātas personības izaugsmi veicinošas interešu izglītības programmas, piemēram, skolā darbojas mazpulki, jaunsardze, koris, robotika, skolēniem tiek piedāvātas nodarbības sportā, mākslas jomā. Nodrošinot vienotas skolas pieeju, mācību saturs stundās pamatskolas posmā pamatā tiek apgūts valsts valodā.

Akreditācijas ekspertu komisija jomā “Atbilstība mērķiem” vērtēja arī skolēnu sasniegumus ikdienas mācību procesā un valsts pārbaudes darbos. Tika secināts, ka vidējie sasniegumi ikdienas mācību procesā un valsts pārbaudes darbos būtiski atšķiras, piemēram, 9.klases centralizētajā eksāmenā latviešu valodā par 25,8 % zemāks vidējais rādītājs nekā ikdienas mācību procesā, angļu valodā par 23,6 % zemāks vidējais rādītājs nekā ikdienas mācību procesā. Skolēnu vidējie statistiskie sasniegumi ikdienas mācību darbā pēdējo divu mācību gadu laikā atšķiras par vairāk nekā 20 % no valsts pārbaudes darbos iegūtajiem rezultātiem, kas liecina par pazeminātām prasībām izglītojamo ikdienas mācību sasniegumu vērtēšanā.

Veicot skolas direktores Antoņinas Redkovas profesionālās darbības vērtēšanu, akreditācijas ekspertu komisija interviju laikā konstatēja, ka skolas direktorei ir labas zināšanas un prasmes stratēģiskās komunikācijas, ikdienas komunikācijas un starpkultūru komunikācijas īstenošanā.

1. Kā svarīgākos turpmākajos gados skolai veicamos darbus akreditācijas ekspertu komisija ir noteikusi - sadarbībā ar dibinātāju rast risinājumus pedagogu profesionālās pilnveides atbalsta nodrošināšanai kvalitatīva mācību procesa īstenošanā. Skolas direktorei mērķtiecīgi iesaistīt visas mērķgrupas (skolotājus, skolēnus, skolēnu vecākus) skolas darba pašvērtēšanā un attīstības plānošanā.

Akreditācijas ekspertu komisija, veicot savu darbu, izmantoja šādas metodes:

1. Intervijas un sarunas ar skolas direktori, skolas direktores vietniekiem, skolotājiem, skolas dibinātāja pārstāvjiem, skolēniem, skolēnu vecākiem.

2. 16 mācību stundu vērošana.

3. Skolas apskate ar skolas direktori.

4. Dokumentu un informācijas analīze (skolas pašnovērtējuma ziņojums, skolas attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma *Mykoob*, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības un drošības noteikumi, *Edurio* aptaujas rezultāti).

6. Tīmekļvietnes <https://www.augsdaugavasnovads.lv/pasvaldiba/sabiedriba/izglitiba/vidusskolas/salienas-vidusskola/> un komunikācijas sociālajos medijos <https://www.facebook.com/groups/446819194176789/> izpēte.

Novēlu jums sekmīgu turpmāko sadarbību ar skolas vadību un pedagogiem!

Ekspertu komisijas vadītāja Skaidrīte Ūzuliņa

1. Skolas darbību un skolas direktora profesionālo darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)